《陆侍右得祠归里往饯弗及寄以是诗》
宋代·赵汝回

三以囊封入紫微，一星今夜出郎闱。贾谊幸无湘水谪，知章乞得镜湖归。

乘潮不等诗人别，望阙恨忧谏者稀。笠泽门前古松下，他时容我借渔矶。

作者简介：宗室，居温州永嘉，字几道。宁宗嘉定七年进士。官至主管进奏院。诗才高迈，自成一家，从其学者多知名。有《东阁吟稿》。